**“Тошрангметзавод” АЖ бош директори Ф.Абдуллаевнинг Ўзбекистон Республикаси Вазирлар Маҳкамаси ТЭК Комплексининг 2017 йил 1 чорак якунларига бағишланган йиғилишдаги**

**СЎЗИ**

**Муҳтарам Ғуломжон Иномович!**

**Хурматли йиғилиш қатнашчилари!**

2017 йилги иқтисодий дастурнинг энг муҳим устувор вазифалари, шунингдек иқтисодиётни ислоҳ қилишни чуқурлаштириш ва таркибий ўзгартиришнинг ўртача муддатли дастурларини изчил амалга оширишни ҳаётга изчиллик билан тадбиқ этаётган корхонамиз меҳнат жамоаси жорий йилнинг ҳисобот даврини яхши натижалар билан якунлади.

Халқаро стандарт талабларига жавоб берадиган **15,4 млрд сўмдан** ортиқ товар маҳсулот ишлаб чиқарилиб, белгиланган режа ортиғи **(ўсиш суръати 108%)** билан бажарилди.

Бунда, маҳаллийлаштириш дастури асосида 1,2 млрд сўмлик (101,9%) маҳсулот ишлаб чиқарилиши, алюмин қотишмаларнинг ишлаб чиқарилиши 100 фоизга (594тн) ҳамда мис қотишмалари ва улардан тайёрланган маҳсулотлар ишлаб чиқарилиши 110 фоизга (182 тн) бажарилиши ҳисобига амалга оширилди. Шундан 81 минг долларлик маҳсулот (латун прутоклар) экспорт қилинди.

Шунингдек, **1,2 млн доллардан ортиқ** маҳсулот экспорт қилиниб, прогноз кўрсаткичи **108,8 фоизга** таъминланди. Режага нисбатан 102 минг доллар кўп маҳсулот экспорт қилинди.

Шундан:

алюмин маҳсулотлари – 86% ёки 114,5 минг долл. (109 тн).

мис маҳсулотлари – 98,1% ёки 324,5 минг долл. (110 тн).

рангли металл парчалари – 108% ёки 148 минг долл. (240тн);

мисли симлар – 267% ёки 216 минг долл. (46тн);

бошқа маҳсулотлар (қўрғошин) – 96% ёки 450 минг долл. (294 тн).

Маҳсулот таннархини камайтириш юзасидан белгиланган прогноз кўрсаткичи бажарилиб, **635 млн сўм маблағ тежаб қолинди.**

Шу билан бирга чора-тадбирларнинг амалга оширилиши натижасида 14,1 минг киловатт соатга электр энергия*,* 97,2 минг метр куб табиий газва 6,5 тонна дизель ва бензин ёкилғилари тежалди.

10-чи Халқаро саноат ярмаркаси ва кооперация биржасида, корхонамиз томонидан мамлакатимизнинг бир қатор корхоналари билан ҳамкорлик тўғрисида **29,5 млрд сўмлик тузилган битимлар ва шартномалар ортиғи билан бажарилди (100,3% ёки 8,2 млрд.сўм).**

**Жами 2 та янги иш ўринлари** яратилди (режага нисбатан 100%).

Ҳисобот даврида **2,7 минг тоннадан** ортиқ рангли металл парча ва чиқиндилари тайёрланиб, тасдиқланган баланснинг бажарилиши **101,1 фоизга** тенг бўлди.

Бироқ, жорий йилда 25 вазирлик, идора ва корхоналар ҳамда 13 маҳаллий ҳокимликлар томонидан мис гуруҳидаги рангли металл парча ва чиқиндиларини тайёрлаш режаси бажарилмади (54% ёки 312 тн кам).

Белгиланган прогноз кўрсаткичи, алюмин гуруҳидаги рангли металл чиқиндиларини тайёрлаш режасини ортиғи (107,5% ёки 49,7 тонна кўп) билан бажариш ва бошқа режада кўзда тутилмаган корхоналарда рангли металл парчаларини йиғиш ҳисобига бажарилди.

**Ҳурматли Ғуломжон Иномович!**

Корхонамиз хозирдан келгуси йилнинг биринчи чорак кўрсаткичларини бажарилиши юзасидан аниқ чоралар белгилаб олдик. Жумладан, хозирда биз фуйидагиларни амалга оширишимиз даркор:

1. Республика Иқтисодиёт вазирлиги томонидан тасдиқланган рангли металл парча ва чиқиндиларини тайёрлаш прогнозини, вазирликлар, идоралар, корхоналар, Қорақалпоғистон Республикаси Вазирлар Кенгаши, вилоятлар ва Тошкент шаҳри ҳокимликлари томонидан сўзсиз бажарилишини таъминлаш.

2. Рангли металл парчаларини, шу жумладан мис чиқиндиларини аниқлаш бўйича инвентаризация ишларини давом эттириш ва бу йўналишда амалга оширилаётган чора-тадбирлар кўламини янада кучайтириш.

3. Рангли металл парча ва чиқиндиларини тайёрлаш хажмларини ошириш мақсадида, аҳолидан рангли металлолом қабул қилиш тизимини яратиш бўйича Вазирлар Маҳкамасига аниқ таклифлар киритиш.

4. «Тошрангметзавод» АЖнинг ишлаб чиқириш қувватларидан фойдаланиш даражасини ошириш мақсадида, ташқи ишлар вазирлиги, ташқи иқтисодий алоқалар, савдо ва инвестициялар вазирлиги билан биргаликда мис гуруҳидаги рангли металл парча ва чиқиндиларини толинг асосида ишлаб чиқариш учун импорт қилиш масаласини ўрганиб чиқиш ва Вазирлар Маҳкамасига таклифлар киритиш.

Барча имкониятларимизни ишга солган ҳолда 2017 йилнинг биринчи ярим йиллигида белгиланган топшириқ ва вазифаларни ортиғи билан бажарилишини таъминлаймиз.

Жумладан:

**Товар маҳсулот** амалдаги нархларда 35,1 млрд сўмни *(1 квартал - 15,4 млрд.сўм, 2 квартал – 19,6 млрд.сўм)* ўсиш суръати эса 107 фоизни ташкил этади.

**Экспорт ҳажми** 3,29 млн долларни ташкил этади *(1 квартал – 1,2 млн.долл, 2 квартал – 2,04 млн.долл)* ёки режа 105 фоизга бажарилади.

**Маҳаллийлаштириш дастури** доирасида 3 та лойиҳа бўйича 2,6 млрд сўм *(1 квартал - 1,17 млрд.сўм, 2 квартал – 1,41 млрд.сўм)* товар маҳсулоти ишлаб чиқарилади ёки режа 101 фоизга бажарилади. Шундан 162 минг долларлик маҳсулот *(1 квартал 81 минг доллар, 2 квартал – 81 минг доллар)* экспорт қилинади.

**Маҳсулот таннархи** 1 млн.307 минг.сўмга *(1 квартал - 635 млн.сўм, 2 квартал – 672 млн.сўм)* ёки 9,7 фоизга пасайтирилади.

Чора-тадбирларнинг амалга оширилиши натижасида 28,2 минг киловатт соатга электр энергия *(1 квартал – 14,1, 2 квартал – 14,1)*, 194,8 минг метр куб табиий газ *(1 квартал- 97,2, 2 квартал – 97,6)* ва 14,4 тонна *(1 квартал – 6,5тн, 2 квартал – 7,9тн)* дизель ва автобензин ёқилғилари тежалади.

**Жами 4 та янги иш ўринлари** *(1 квартал -2 та, 2 квартал -2 та)* яратилади.

2017 йилнинг 1 ярим йиллигида **6,1 минг тоннадан** ортиқ рангли металл парча ва чиқиндилари тайёрланиб *(1 квартал – 2,7 минг тонна, 2 квартал – 3,4 минг тонна),* тасдиқланган баланснинг бажарилиши **103,4 фоизга** тенг бўлади.

Шунингдек, 2020 йилгача мўлжалланган рангли ва ноёб металларни чуқур қайта ишлаш ва юқори қўшимча қийматли тайёр маҳсулотларни ишлаб чиқиш бўйича дастурга кўра 2017-2018 йиллар мобайнида корхонада умумий қиймати 13,5 млн.долларлик 2та инвестиция лойиҳалари амалга оширилиши кўзланмоқда.

Бу борада барча зарурий чоралар кўрилмоқда ва лойиҳалар белгиланган муддатлардан аввал амалга оширилади деб сизларни ишонтиришга руҳсат бергайсизлар.

Бундан ташқари ҳукумат топшириғига асосан корхонимизнинг 2030 йилгача мўлжалланган ривожланиш стратегияси ишлаб чиқилди ва Вазирлар Маҳкамаси ва Иқтисодиёт вазирлигига тақдим этилди.

Мазкур стратегияга кўра 2017-2030 йилларда жами 27 млн.долларлик 15 та инвестиция лойиҳалари амалга оширилади. Шундан, янги қурилиш -21 млн.доллар, модернизация – 2,2 млн.доллар ва бошқа йўналишлар – 3 млн.доллар. Натижада 477 та янги иш ўринлари яратилади ва маҳсулот ишлаб чиқариш хажми 2017 йилга нисбатан 2,8 мартага ошади.

**Муҳтарам Ғуломжон Иномович!**

Бугунги кенг қамровли йиғилишимизда муҳокама этилган масалалардан хулоса чиқариб, Сиз томонингиздан олдимизга қўйилган вазифаларга эришиш учун барча имкониятларимизни ишга соламиз деб ишонтираман.

Эътиборингиз учун раҳмат!